“Siti” mavsumdagi eng yirik g‘alabasiga erishdi. “Suonsi” esa xavfli zonadan chiqib oldi

Angliya Premyer-ligasining yakuniga yetmagan 36-turidan keyin Xosep Gvardiola boshqaruvidagi “Manchester Siti” klubi 3-o‘ringa ko‘tarilib oldi.

Bu yo‘lda “shaharliklar” London klubi darvozasiga javobsiz 5 ta gol urdi. “Siti” bunga qadar 4 ta yirik g‘alabani qo‘lga kiritgan bo‘lib, shularning 2 tasida 3:0 va yana shunchasida 4:0 hisoblarini qayd etgandi.

Bir tur avval “Old Trafford”dan 1 ochko bilan qaytgan “Suonsi”, bu safar “Everton”ni taslim qilib, xavfli zonadan bir qadar uzoqlashdi.

Turning qahramon jamoasi “Sanderlend” deyish mumkin. Taqdirga tan berganiga qaramay, Devid Moyes jamoasi qolgan klublarning oyog‘idan tortishni kechiktirmadi va “Xall Siti”ni o‘z domiga tortib ketishning uddasidan chiqdi.

Angliya Premyer-ligasi
 36-tur o‘yinlari
 5-may, juma
Gol: Manuel Lansini, 65 (1:0).
6-may, shanba
Gollar: David Silva, 2 (1:0). Vensan Kompani, 49 (2:0). Kevin de Bryuyne, 59 (3:0). Rahim Sterling, 82 (4:0). Nikolas Otamendi, 90+3 (5:0).
Gollar: Sem Vouks, 56 (1:0). Salomon Rondon, 66 (1:1). Kreyg Douson, 78 (1:2). Sem Vouks, 86 (2:2).
Gollar: Lis Musse, 33-avt (0:1). Junior Stanislas, 62 (1:1). Mame Biram Diuf, 73 (1:2). Rayan Shoukross, 81-avt (2:2).
Gollar: Uilfred Ndidi, 38 (1:0). Riyod Mahrez, 58 (2:0). Mark Olbrayton, 90+3 (3:0).
Gollar: Billi Jons, 69 (0:1). Jermeyn Defo, 90+2 (0:2).
Gol: Fernando Lyorente, 29 (1:0).